JohanHeinsen/ENO huggingface dataset:
Odense Adresse-Contoirs Efterretninger, 1846-01-06
8de Post. I Almindelighed bør det være en ufravigelig Regel, at Licitation bør finde Sted over alle, saavel Grundforbedringssom Vedligeholdelsesarbeider til Landeveiene, og kun, naar særdeles Omstændigheder herfor ere til Hinder, eller uforudseete Arbeider under Udførelsen indtræffer, kan det overlades til Amtsveimesteren, i Forening med de tilforordnede Mænd, paa Amtsraadets Approbation, derom at afslutte Accord underhaanden. Dog overlades det til Amtsveimesteren alene at afslutte Accorder og saadanne mindre Arbeider og Redskaber, hvis Udførelse og Anskaffelse under Veiarbeiderne ikke taaler Opsættelse, imod at han derom strax underretter et af Committeens Medlemmer.
Odense Adresse-Contoirs Efterretninger, 1846-01-06
9de Post. Naar Veiarbeiderne, saavel til Grundforbedring som til den aarlige Vedligeholdelse, ere fuldførte, besørger Amtsveimesteren de fornødne Taxationer afholdte over det tilfældige Tab derved kan være foraarsaget, enten ved Veimaterialets Henlæggelse eller paa anden Maade, og forsaavidt de i 4de Post berørte Taxationer over Grundafstaaelser ikke har kundet afholdes forinden Veiens Fuldførelse, medtages disse Taxationer. Taxationsforretningerne, hvortil Amtsveimesteren forlanger Mænd udmeldte fra Retten (og til hvis Foretagelse respective Vedkommende indvarsles, afholdes i Overværelse af Amtsveimesteren og en af Veicommitteens Medlemmer, og bliver Forretningerne derefter beskrevne at indsende til Amtsraadet førend Afhjemlingen, og naar den derefter er paategnet til Afhjemling og dette er skeet, forfatter Amtsveimesteren de fornødne Godtgjørelsesberegninger, som indsendes til Amtet til Anviisning.
Odense Adresse-Contoirs Efterretninger, 1846-01-06
10de Post. Amtsveimesteren og, efter hans Ordre, de underordnede Veibetjente bør have Tilsyn med, at de grundforbedrede Landeveie holdes i tilbørlig og forsvarlig Stand og Orden af de, ifølge Slutningen af 5te Post, dertil antagne Entrepreneurer, saaledes at en af dem, idet mindste engang hver Maaned bereiser samtlige Amtets mindre Landeveie, for at paasee at Entrepreneurerne opfylde hvad der paaligger dem, og naar Mangler befindes, paalægge de Vedkommende inden en passende kort Tid, under en Mulct fra 1 til 5 Rbd., at afhielpe samme; skeer dette alligevel ikke, har Amtsveimesteren at lade det Forsømte udføre paa den Skyldiges Bekostning til Afdrag i den ham tilkommende Betaling.
Odense Adresse-Contoirs Efterretninger, 1846-01-06
11te Post. Det vil ogsaa paaligge Amtsveimesteren, enten personligen eller ved de ham underordnede Veibetjente, at forskaffe sig paalidelig og tilstrækkelig Kundskab om de offentlige Biveies og Sogneveies Tilstand i Amtet, og naar noget derpaa findes at udsætte, da at gjøre Anmeldelse derom til Amtsraadet. Forsaavidt der paa disse offentlige Biveie eller Sogneveie skulle gives Strækninger, hvor Veiarbeidernes Udførelse vil medføre mere end almindelige Vanskeligheder eller behøves ualmindelige Broer og Steenkister, da bør Amtsveimesteren, paa Amtsraadets Forlangende efter Sogneforstanderskabernes Begjering, dertil forskaffe Plan og Overslag m. m., samt, om fornødiges, beskikke en af Veibetjentene til, under hans eget Overtilsyn at have Opsigt med Arbeidets Udførelse, hvorefter Betienten efter Omstændighederne vil kunne erholde passende Betaling af Sogneforstanderskabet.
Odense Adresse-Contoirs Efterretninger, 1846-01-06
12te Post. For om muligt at undgaae Bekostninger paa de aarlige Taxationer over de til Veienes Grundforbedring og aarlige Vedligeholdelse behøvende Materialer af Gruus og Steen, vil det være hensigtsmæssigt at afslutte mindelig Overeenskomster med de Grundeiere, hos hvem saadant Materiale findes, om en bestemt aarlig Betaling for Brugen af et vist dertil afgivet Grundstykke, eller, dersom mindelig Overeenskomst ikke kunne træffes, da at faae Godtgjørelsen bestemt ved lovlig Taxation eengang for alle, saafremt Grundeieren deri samtykker, og i Mangel af saadant Samtykke ved aarlig Taxation som sædvanlig. Disse mindelige Overeenskomster kunne afsluttes ved et af Committeens Medlemmer i Forening med Amtsveimesteren under Amtsraadets Approbation. For at forebygge de Misbrug, som Veientrepreneurerne ofte have tilladt sig, bør disse ikke have Ret eller Tilladelse til at tage Veigruus paa andre Steder, end der ved Licitationsforretningerne eller i Licitationsconditionerne er opgivet. Ophører det tjenlige Gruus i de saaledes bestemte Gruus grave under Arbeidets Udførelse, da er Amtsveimesteren, ifølge Veianordningen berettiget til, efter Overlæg med de Tilforordnede i Districtet, at udvise Gruusgrave hvor godt og tjenligt Gruus befindes, imod at Godtgjørelsen bestemmes paa foranførte Maade.
Odense Adresse-Contoirs Efterretninger, 1846-01-06
13de Post. Amtsveimesteren og de underordnede Veibetjente antages indtil videre, den første paa 1 Aars Opsigelse, fra 1 Febr. at regne, de sidste fra samme Tid, med 1/2 Aars Opsigelse. Amtsveimesterens Lønning ansættes til 800 Rbd. aarlig, og de underordnede Betiente hver fra 230 til 250 Rbd. aarlig, derunder indbefattet Diæter og Reiseomkostninger, saa at ingen af dem har mere at fordre, end hvad her er bestemt, hvilke Lønninger bliver at inddrage under Veiforslaget og Calculerne.
Odense Adresse-Contoirs Efterretninger, 1846-01-06
14de Post. Det paaligger Amtsveimesteren at gjøre de fornødne Udbetalinger, saavel af Forskud til Entrepreneurerne og Veibetjentene som af alle øvrige Udgivter til Vedkommende for de approberede Arbeider, hvortil ham successive, paa Begjering derom, af Amtet anvises de fornødne Summer med, indtil 600 Rbd., forskudsviis hver Gang, og for det der saaledes udbetales, haver han at modtage Vedkommendes Qvitteringer in duplo paa ham dertil meddeelte trykte Blanketter og bliver secunda Qvitteringerne til Legitimation for Udgivterne at tilstille Amtet, forinden nye Forskud anvises ham. Amtsveimesteren har derhos inden 1 Febr. hvert paafølgende Aar, efter dertil meddeelt Schema, for samtlige Udgivter at aflægge fuldstændig Regnskab, hvorved Primaqvitteringerne, saavelsom Licitationsforretningerne og afsluttede Accorder blive at fremlægge; og er Amtsveimesteren ansvarlig for, at ingen Ud tælling skeer for uapproberede Udgivter.
Odense Adresse-Contoirs Efterretninger, 1846-01-06
15de Post. Det paaligger den i 1ste Post omtalte Veicommittee at paasee, at saavel Amtsveimesteren og de underordnede Vei betjente, som Veientrepreneurerne og Sogneforstanderskaberne, enhver for sit Vedkommende, opfylde de dem paaliggende Pligter, Veivæsenet betræffende, og, angaaende de Misligheder, eller Pligtforsømmelser, der maatte komme til Committeens Kundskab, at gjøre Anmeldelse eller Andragende til Amtsraadet. De Arbeider og Forretninger, som herved vil komme til at paahvile Committeens Medlemmer, vil det være dem selv overladt at fordele imellem dem indbyrdes.
Odense Adresse-Contoirs Efterretninger, 1846-01-06
16de Post. Det er en Selvfølge, at Amtmanden forbeholdes, overeensstemmende med Communalanordningen, at tage Beslutning i de Tilfælde der ikke taale Udsættelse, imod derom at meddele Amtsraadet Underretning i næste Møde. Saaledes vedtaget i Svendborg Amtsraad den 9de Februar 1846. Sporon. Ahlefeldt Laurvigen. Selmer. Langkilde. Dons. Høier. H. Madsen. Bülow.
Odense Adresse-Contoirs Efterretninger, 1846-01-07
udlandet. Jtalien. For kort Tid siden myrdede i Kirken de Gerolomini i Neapel en Geistlig den anden i Sakristiet, idet han skar Halsen over paa ham med en Barbeerkniv. Kirken er lukket, det Helligste er baaret bort og Kirken maa sones. Gierningsmanden er fængslet, og Man er meget forbittret over det Skete.
Odense Adresse-Contoirs Efterretninger, 1846-01-07
Fædrelandet. Offentlige Foranstaltninger. Paa derom af den kongl. Finantsdeputation allerunderdanigst nedlagt Forestilling har det behaget Hs. Maj. Kongen ved allerhøieste Resolution af 8 f. M. allernaadigst at ophæve den ved det allerhøieste Rescript af 10 April 1745 paabudne Afkortning af 5 pCt. i visse Embedsgager, saaledes at enhver efter den 31 d. M. udnævnt Embedsmand fritages for samme.
Odense Adresse-Contoirs Efterretninger, 1846-01-07
Nationalbankens i 1819 udstedte Rigsbankdaler sedler paa 100 Rbd. ere indkaldte, for at sættes udi af Omløb og skulle indleveres inden 6 Maaneder. Angaaende nye 100 Rbd. Sedler er udstedt følgende Plakat: §1. Nationalbanken i Kjøbenhavn skal være bemyndiget til at udstede saa mange Sedler lydende paa Et Hundrede Rigsbankdaler og indrettede paa den i det Følgende fastsatte Maade, som den finder fornødent til Omvexling af ældre Sedler, der tilintetgjøres, hvilke Sedler skulle gaae og gielde saavel i de offentlige Kasser, som mellem Mand og Mand efter deres paalydende Sum, lige med de øvrige af bemeldte Bank udgivne Sedler. 82. Disse Sedler trykkes paa hvidt Papir, hvori findes saavel rette som krumme parallel-løbende Streger, af hvilke de første omgive de sidste som en Ramme. Paa Sedlens Midte ere Ordene: "Nationalbanken" og "Eet Hundrede anbragte som Vandmærker med store med Bølgelinier forbundne romerske Bogstaver, og forneden paa den ene Side Vort Navnetræk med Krone over og paa den anden: 100 Rbd." 83. Sedlerne, der have Aarstallet 1845, ere af følgende Jndhold: "Paa Valuta, som Banken eier, er denne Rigsbankseddel udstedt for Et Hundrede Rigsbankdaler, og vexles paa Anfordring med Sølvmynt." Texten er trykt med sort Farve og latinske Bogstaver i Lapidarstil med Undtagelse af Ordene: "Et Hundrede, der ere trykte med forzirede romerske Bogstaver. 84. Sedlerne have saavel paa Forsiden som paa Bagsiden Kobbertryk af bruunlig Farve. Paa Forsiden bestaaer Kobberstikket af en af concentriske Halvelipser dannet Grund anbragte Arabesker, een foroven paa samme Maade anbragt Arabesk, i hvilken i et Feldt Ziffret 100 staaer paa mørk Grund, og en forneden anbragt Ramme, der er deelt i tre Feldter, hvori findes Seddelens Nummer, samt Ordene Nationalbanken" og "J Kjøbenhavn." Over det midterste Feldt staaer Rigets Vaaben paa bland Grund med to allegoriske Figurer som Skjoldholdere. Kobberstikket paa Bagsiden viser en i Reliefmaneer stukken Arabesk i Ramme, hvori Ordene: "Et Hundrede Rigsbankdaler" staae med store latinske Bogstaver. 85. Paa enhver Seddel anbringes tvende Stempler. J det ene findes Kongerigets og Hertugdømmernes Vaaben, med Overskrift Nationalbanken" og en fordybet Krands, og i det andet ligeledes i en indtrykt Krands Bogstaverne N. og B. sammenslyngede. 8 6. Sedlerne underskrives af en af Bankens Directeurer tilligemed en af dens Bogholdere og Bankens Kasserer, og paa Bagsiden erholde de derhos Paategning om Notering, Registering og Contranotering.
Odense Adresse-Contoirs Efterretninger, 1846-01-07
Blandinger. Berl. Tid, meddeler Følgende af et Privatbrev, skrevet ombord i Corvetten Galathea", i Calcutta, Novbr. 1845. "Som De veed forlode vi Madeira den 27 Juli og gik med en temmelig gunstig, men urolig og stormfuld Leilighed til Tranquebar paa 11 Uger. Paa Veien mødte vi et Hamborger Skib, som tog Breve med, senere en Hollænder og saa en amerikansk Hvalfanger. Den 12 Octbr. ankom vi til Tranquebar, hvor det danske Flag endnu vaiede. Om dette Sted kan jeg ikkun sige, at Skinnet bedrager, da det i Søen har et skinnende Udseende, hvorimod Alt i Lander forfalden og forsagt. Jndbyggerne ere meget misfornøiede og bedrøvede over, at skulle ombytte det milde danske Regimente med det engelske Compagnies haarde Regjering. De fleste Embedsmænd reise hjem med deres Familier, nogle blive tilbage, deriblandt Enkerne disse ere meget modfaldne. Dette er altsaa Levningerne af den danske Coloni, som har staaet i 225 Aar, siden Christian den 4de sendte sin Ove Giedde dertil. - - Pondichery opholdt vi os een Dag og fem Dage i Madras, hvor vi fik Brød og Vand og gik saa til Calcutta, hvor vi ere ankomne den 5 Novbr. og ville blive i nogen Tid. Der er kjøbt et Dampskib til os, som hedder Ganges", som skal føre Vimpel og Orlogsbesætning. Vor Consul har kjøbt et Skib paa 500 Tons, som skal fare paa Nicobarerne.
Odense Adresse-Contoirs Efterretninger, 1846-01-07
Prof. Schouw har i Berl. Tid, indrykket følgende Annonce: "En Unævnt har tilsendt mig et Forslag og en Opfordring angaaende Almeenvæbning i Danmark, og anmodet mig om at bringe samme for Publicum. Skjøndt nu Jndholdet bærer Præg af Kjærlighed til Fædrelandet og Forslagets Hovedtanke (en lille staaende Hær til Garnisonstjeneste o. s. v. og et stort veløvet og velindrettet Landeværn, hvori enhver Vaabendygtig uden Undtagelse skulde indskrives) stemmer overeens med mine Anskuelser, saa kan jeg dog ikke opfylde Jndsenderens Ønske, da jeg finder Forslaget for ufuldstændigt og ufuldkomment til at lægges til Grund for en Opfordring til Folket og endnu mere for at kunne benyttes ved Planens Udførelse; ligesom jeg selv mangler den Sagkundskab, der behøves for at sætte et andet erslag istedet.
Odense Adresse-Contoirs Efterretninger, 1846-01-07
De kjøbenhavnske Blade: "Freia- og Theaterbladet ere ophørte med dette Aars Begyndelse. Berl. Tid, siger, at det lader til at Drukkenskab igjen tiltager i Kjøbenhavn, forsaavidt Man kan slutte det af Antallet af de for Drukkenskab anholdte og til Politiet afleverede og arresterede Personer. Antallet i forrige Aar var nemlig 649 og deraf 157 Fruentimmer, medens Antallet i 1844 kun var 544 og i A. 1843 kun 384, skjøndt der var langt mere Beskjæftigelse for Arbeidsclassen og fattige Folk end i de foregaaende Aaringer. Af de i forrige Aar anholdte Personer vare 2 Mandfolk, som hver vare 24 Gange anholdte, og 2. Fruentimmer hver 10 Gange anholdte.
Odense Adresse-Contoirs Efterretninger, 1846-01-07
Veterinairskolen bekjendtgiør, at i Overeensstemmelse med Veterinairskolens Bekjendtgjørelse af 5 s.M. ere 4 Grise blevne fodrede alene med bedærvede Kartofler i fire Uger, at regne fra 4 f. M. De til Fodringen anvendte Kartofler vare i den Grad bedærvede, at de dannede en grødagtig Masse af en smudsig, graa Farve og frembøde en utaalelig Stank. Til tvende af Grisene anvendtes Kartoflerne raae, og til de to andre bleve de kogte. Kogningen skete nogle Dage førend Fodringen, for at fremkalde en ringe Grad af Syrlighed i Massen. Saavel de raae som de kogte Kartofler bleve blandede med Vand førend Fodringen, der gjentoges tre Gange dagligen. Samtlige Grise viste stadigen en uforstyrret Sundhedstilstand og en uforandret Begjærlighed efter Foderet, som de toge til sig i usædvanlig Mængde. Af de kogte Kartofler fortæredes en noget større Mængde end af de raae. Den 2 d. M. slagtedes tvende af disse Grise, nemlig een af dem, som bleve fordrede med raae, og een af dem, som fik kogte Kartofler, og det befandtes da, at Jndvoldene ikke havde taget nogen Skade af dette usædvanlige Fødemiddel, og at navnligen hverken Mave, Tarmecanal, Lever, Lunger, Hjerte eller nogetsomhelst andet Organ frembøde noget Usædvanligt. Ei heller fandtes Kjødet at afvige i Beskaffenhed fra godt, sundt Kjød i Almindelighed. Det viste sig derhos at begge Grisene, kort førend de slagtedes, havde fortæret en rigelig Mængde Foder. Den Griis, som blev fodret med kogte Kartofler, var noget federe end den anden.
Odense Adresse-Contoirs Efterretninger, 1846-01-07
– J Aalb. Avis skrives fra Kjøbenhavn under 30 Decbr.: "Jgaar Aftes feirede den nye Studenterforening Juul og Nytaar ved en paa den kongelige Skydebane særdeles vakkert arrangeret Fest. Juleløierne begyndte med en vittig Prolog af "Jeronimus og Magdelone, hvorpaa Juletræets Gaver, ledsagede af mange morsomme Deviser, efter Lodtrækning tildeeltes Deeltagerne. Efter en munter Sexa udgjorde derpaa tre, af en af vore første Kunstnere med sjelden Smag og Kunst componerede, Beduin-Tableauer Festens anden seeniske Afdeling, og efter disses Slutning udførte et lille Orchester Rombergs (Haynds) fortræffelige Symphonie for Børneinstrumenter. Derpaa forklarede en Liremand efter en Melodie af Bellmann endeel billeder i en Perspectivkasse, forestillende flere af de Personer og Begivenheder, der fortiden tildrage sig Alles Opmærksomhed. Texten hertil af en Anonym var affattet med beundringsværdig Humor. Foruden nogle muntre fiirstemmige Sange, nogle Smaataler og en svensk Sang af Orvar Odd udførtes i Costume til Slutningen den bekjendte trestemmige Sang, "Agander og Pagander. Det hele Ensemble var arrangeret og præsteredes med den for vore Studenter egne Smag."
Odense Adresse-Contoirs Efterretninger, 1846-01-07
Vor Landsmand, Maleren Simonsen, der forTiden opholder sig i Kjøbenhavn, for at udføre sit Receptionsarbeide, fik for nogen Tid siden et høist hæderligt Tilbud fra München, nemlig at ansættes som Professor ved den derværende Tegneskole med en aarlig Gage af 1000 Gylden. Dette Tilbud har han imidlertid fundet sig foranlediget til at afslaae, da han her i Kjøbenhavn har erholdt et ligesaa hæderligt som fordeelagtige Tilbud indtil han erholder fast Ansættelse ved Academiet. At dette snart vil skee, naar han faaer sit Receptionsarbeide færdigt, er ingen Tvivl underkastet. (Aarh. A.)
Odense Adresse-Contoirs Efterretninger, 1846-01-07
Actieselskabet for Oprettelsen af et "PariserCaffehuus er nu constitueret. "Jdeel-Entrepreneuren har været saa god at nedsætte "Godtgjørelsen, for ham fra 400 til 200 Actier, hvilke imidlertid ogsaa kunne gjøre ganske godt for at være, første Opfinder" af en Caffehuusidee. Den Skovfoged, som ved Emkendorff, i det Holsteenske, nylig er bleven myrdet af Krybeskytter, heed Brix, og var en dristig, paapassende og almindelig af holdt Mand. Han havde den 14 Decbr. sidstl., uden Bøsse, begivet sig ud i sit Revier, hvor Man siden fandt ham ihielskudt. Han er det syvende Offer, som i de sidste 2 a 3 Aar ere faldne i Holsteen for Vildttyves Haand. Det er saaledes paa høie Tid, at der gjøres Noget for at afværge dette Onde, og dertil gives der to Veie, enten at nedskyde alt Vildt for Fode eller at anvende strængere Straf og kraftigere Jndskriden imod det overhaandtagende Krybeskytteri; thi det er ikke sjeldent nuomstunder, at hele Bander paa 10 a 14 Karle jagtmæssig gjennemstreife Skovene, ved høi lys Dag og ligefor Øinene af Førstbetjentene, hvem de, naar de nærme sig, dristigt vise Mundingen af deres Bøssepiber. Flere Jagtbetjente paa Godserne have derfor ogsaa opgivet deres Poster, da de end ikke i deres egne Huse ere sikkre for morderiske Overfald af Vildttyve. Men naar Vildtet nu ved dem er bleven udryddet og denne Erhværvskilde saaledes stoppet, mon disse, til et omstreifende, tøilesløst Liv, til Overtrædelse af de borgerlige Love og til Foragt for Menneskeliv, vante Krybskytter Bander da ikke let blive til Røver-Bander, - J Kiel nærer Man det Haab, i Sommerens Løb at see indrettet en direkte Dampskibsfart derfra til Stokholm.
Odense Adresse-Contoirs Efterretninger, 1846-01-07
Apotheket i Apenrade er af dets hidtilværende Eier solgt til Hr. Karberg, tidligere Apotheker i Hannover.
Odense Adresse-Contoirs Efterretninger, 1846-01-07
Odense. Man kan atter lykønske Byen til at trende brave Mænd idag ere blevne valgte til Borgerrepræsentanter, idet Resultatet af Valghandlingen paa Raadstuen blev følgende: Første Valg: Kjøbmand H. C. Nielsen 66 Stemmer (gjenvalgt); Propriet. Hansen 27, Garver Nielsen 8, Snedker Haugsted, Kjøbmand H. Teisen og Kjøbmand Voigt hver 1. - Andet Valg: Proprietair Hansen til Kragsberggaard valgt med 49 Stemmer; Kjøbmand Voigt havde 19, Garver Nielsen 10, Justitsraad Scholten og Maler Fich hver 1. - Tredie Valg: Kjøbmand Voigt valgt med 38 St.; Garver Nielsen havde 177, Maler Fich 4, Kjøbmand Weeke 2 og Justitsraad Scholten 1. "Den omfangsrige Fortælling, som den psendonyme Forfatter Jean Pierre i denne Tid har udgivet, tilkjendegiver allerede ved sin Titel: "Kjød og Aand eller de to Veie, en Sjælehistorie, den religiøse Tendents, som den har. Det er en Skildring af de tvende modsatte Livsanskuelser, hvortil Betingelserne Kjød og "Aand svare og en Udvikling af hvorledes Mennesket, der har levet i den kjødelige Livsanskuelse, naar først Urven og Ufreden ret er vakt i hans Jndre, enten vil føres til Fortvivlelse, eller gjennem Strid og Anger maa gjenfødes til det sande aandelige Liv, i hvilket han da ene kan finde virkelig og varig Hvile. Denne Skildring giver Forf. nu gjennem en interessant Fortælling med meget Talent og varm religiøs Følelse, og den psychologiske Sandhed, hvorpaa Bogen er rig, fremtræder ogsaa oftere i dybe og kraftige Træk i Charactererne; men idet disse meere tjene til at sætte Jdeen i Lys, end de frit og selvstændigt udvikle sig, tabe de derved i deres Heelhed noget i virkelig Sandhed. Bogens første Deel har ikke faa Fortrin, og Forf. viser sig der som Herre over sit Stof, i den anden Deel derimod ligger dette noget uformet. Derfor indtage de Optegnelser i Hovedpersonens Dagbog, som der meddeles, et for stort Rum, og Begivenhederne ere ikke tilstrækkeligt indbyrdes forbundne. Naar Forf. ved Fortællingens Opløsning har ladet sin Hovedperson staae ene og uafhængig, forsynet i sig selv, saa indsee vi vel, at han derved har villet viist, hvorledes den sande Forsoning ikke væsentlig beroer paa de ydre Phænomener; men der forekommer os at ligge noget Koldt og Utilfredsstillende i, at Man seer hiin, selv forsonet, ikke virke forsonende ind paa en eneste af sine tidligere Omgivelser.
Odense Adresse-Contoirs Efterretninger, 1846-01-07
Jdet vi ønske Bogen en viid Læsekreds til at indvirke vækkende og forfriskende paa, skulle vi slutteligen blot bemærke, at Sproget er smukt og livfuldt, om end undertiden lidt vel ordrigt." - Ovenstaaende Anmeldelse læses i Berl. Tid, om en Bog, der alt har og vistnok, jo meere den bliver udbredt og læst, vil vække en ualmindelig Opmærksomhed. Med Aand og Fyrrighed, er den skrevet og vidner om Forfatterens Menneskekundskab og om en herlig Stilists Dygtighed, men det forekommer os tillige, at Forfatteren i sine Anskuelser helder vel meget til "Enten - eller", eller til en, saa at sige, materialistiske elskovssyg Udtalelse, hvis henrivende Ord maaskee ikke ville finde bifald hos strænge Moralister.
Odense Adresse-Contoirs Efterretninger, 1846-01-07
Hr. Proprietair Petersen har paa 10 Aar bortforpagtet sin skjønne Eiendom Kjærsgaard til Hr. Forpagter Damm paa Gyldensteen. (Dagsposterne.) Den første Tilførsel af Guano (o Fuglemøg) er ankommen til Aalborg fra Jchaboe med Briggen "Eleonora Sophie", Capt. Løfgren. "Det var - siger Aarh. A. – kun kort at herværende Greve Ambrosius Fædder-Carisius nød Godt af det ham tilfaldne constantinsborgske Fide-Commis, idet han allerede ved Døden afgik den 30 Decbr., 73 Aar, gammel. Med ham uddøer Fæddernes Stamme, og hiint betydelige Fidet Commis, c. 190,000 Rbd., vil nu, efter Forlydende, gaae over til et Medlem af den Barnerske Familie. Den Afdøde var tillige Een af de Faa, som endnu ere tilbage af de Tappre, der bidroge til Danmarks Hæder i Søslaget den 2 April 1801, og saaledes dækker vel nu snart Gravens Muld samtlige disse Hædersmænd, hvis Minde dog stedse vil leve blandt Folket.
Odense Adresse-Contoirs Efterretninger, 1846-01-07
Den udenlandske Post medbringer den Efterretning at den oppositionelle Dufaure er faldet igjennem som Candidat til Præsidentsstolen i det franske Deputeredekammer og at den ministerielle Candidat, Sauget, er bleven valgt til Præsident med 213 Stemmer imod 147. Altsaa en ny Seier for Gui30t! - Keiseren af Rusland er ankommen til Wien den 31 Decbr.; den følgende Dag var der en stor Tropperevue, hvor henved 10,000 Mand medvirkede. Man troede, at Keiseren vilde afreise i de første Dage af Januar.